                                          Z A P I S N I K

     Sa sjednice Općinskog vijeća općine Jarmina održane 23. kolovoza 2013. godine u 20:00 sati u prostorijama općine Jarmina.

     NAZOČNI:                                                   ODSUTNI:

1. MARIO CAFUTA                                  1. MARIO MATIĆ

2. STJEPAN BENČIĆ

3. MARIO ROŽIĆ

4. DRAGUTIN CULI

5. STEVO CULEJ

6. VLADIMIR KLARIĆ

7. MARKO MLINAR

8. JOSIP HANŽEK

9. VLADIMIR KLARIĆ

10. STJEPAN DADIĆ

     Prije početka sjednice vijeća prisegu su dali Tatjana Lusavec i Stevo Culej.

Predsjednik Općinskog vijeća Mario Rožić za sjednicu predlaže

D N E V N I    R E D
     1. Usvajanje zapisnika sa prethodne sjednice.

     2. Aktualni sat.

     3. Donošenje Odluke o usvajanju Analize stanja sustava zaštite i

          spašavanja na području općine Jarmina u 2012. godini.

     4. Donošenje Odluke o usvajanju Smjernica za organizaciju i razvoj

          sustava zaštite i spašavanja na području općine Jarmina u 2013. godini.
     5. Donošenje Odluke o imenovanju Stožera zaštite i spašavanja.

     6. Imenovanje komisije za legalizaciju nelegalno izgrađenih građevina

         u vlasništvu općine Jarmina i drugih imovinskih odnosa.

     7. Izbor Povjerenstva za raspisivanje natječaja za davanje koncesije za

         obavljanje odvoza i zbrinjavanja komunalnog otpada.

     8. Izbor Povjerenstva za raspisivanje natječaja za davanje koncesije za 

         obavljanje dimnjačarskih usluga.

     9. Donošenje odluke o izradi ciljanih izmjena i dopuna prostornog plana

         uređenja općine Jarmina.

     10. Donošenje Odluke o izradi Urbanističkog plana uređenja radne zone-Jug.

     11. Izvješće o stanju u NK „Borinci“ i izvješće sa malonogometnog turnira.

     12. Izbor potpredsjednika vijeća.
     13. Donošenje Odluke o izmjenama i dopunama Statuta i Poslovnika

           Općinskog vijeća općine Jarmina.
     14. Donošenje Odluke o izboru Odbora za poljoprivredu.

     15. Donošenje Odluke o izboru Odbora za mladež i informiranje.

     16. Donošenje Odluke o izboru povjerenstva za raspisivanje natječaja

           za davanje u zakup poslovnog prostora.

      Glasovanjem vijećnika dnevni red je jednoglasno usvojen.

Točka 1.

       Zapisnik sa prethodne sjednice Općinskog vijeća glasovanjem vijećnika jednoglasno je usvojen.

Točka 2.

       Načelnik Andrija Draganić pozdravio je sve stare i novoizabrane vijećnike Općinskog vijeća.

       Nadalje je rekao da su počeli javni radovi koji su kasnili ali ne našom krivicom te se uređuju javne površine, groblje, Sportsko rekreacioni centar i sve drugo što je potrebno.

       Tvrtka „Borinci“ ima namjeru raditi veliku hladnjaču što je vezano uz prostorni plan.

       Vijećnik  Josip Hanžek bi želio znati nešto više o industrijskoj zoni.

        Načelnik je dao više informacija o industrijskoj zoni, a vijećnik Dragutin Culi pokazao je industrijsku zonu na karti.

        Vijećnica Tatjana Lusavec pita dali se koriste u javnim radovima ljudi koji su korisnici socijalne pomoći.

        Vijećnik Dragutin Culi predlaže da za iduće javne radove koordiniraju Višnju Škrlec iz Zavoda za zapošljavanje, načelnik i Tatjana Lusavec iz Centra za socijalnu skrb kod odabira radnika.

        Zamjenica načelnika Višnja Škrlec objasnila je kriterije za prijem u javne radove te je naglasila da je ove godine program javnih radova sasvim drukčiji od prijašnjih godina.

         Također je rekla da su se u općinu na osposobljavanje primile tri osobe sa srednjom stručnom spremom,  a da će se primiti još jedna sa visokom spremom koja bi zajedno sa osobom iz eko udruge „Izvor“ radila na programima za EU.

Točka 3.

          Pročelnik je ukratko obrazložio Analizu stanja sustava zaštite i spašavanja na području općine Jarmina za 2012. godinu te predlaže da se donese odluka o usvajanju.
          Glasovanjem vijećnika jednoglasno je donijeta Odluka o usvajanju Analize stanja sustava zaštite i spašavanja na području općine Jarmina.

Točka 4.

     Pročelnik je obrazložio prijedlog Odluke o Smjernicama za organizaciju i razvoj sustava zaštite i spašavanja na području općine Jarmina za 2013. godinu.

     Glasovanjem vijećnika jednoglasno je donesena je Odluka o usvajanju Smjernica za organizaciju i razvoj sustava zaštite i spašavanja na području općine Jarmina.

                                                        Točka 5.

     Pročelnik je vijećnike izvijestio o potrebi donošenja Odluke o imenovanju Stožera zaštite i spašavanja općine Jarmina koji se imenuju nakon održanih lokalnih izbora.
     Naglasio je da se jedan dio stožera sastoji od osoba po funkciji u određenim institucijama, a drugi dio može predložiti vijeće.

     U Stožer zaštite i spašavanja općine Jarmina predloženi su: 
     1. Višnja Škrlec, načelnik stožera
     2. Iva Špoljarić, predstavnik Odjela za preventivu i planske poslove         

         Područnog ureda ZiS Vukovar, član

     3. Antun Smetiško, Zapovjednik DVD-a Jarmina, član

     4. Branka Plašć, predstavnik Policijske postaje Vinkovci, član

     5. Josip Mikulčić, član

     6. Stevo Culej, član

     7. Josip Hanžek, član

     8. Tatjana Lusavec, član.

    Glasovanjem vijećnika predloženi su jednoglasno izabrani u Stožer zaštite i spašavanja općine Jarmina.

Točka 6.
    Pod ovom točkom dnevnog reda Dragutin Culi vijećnike je izvijestio o dosadašnjim radnjama vezano uz legalizaciju nelegalno izgrađenih objekata u prostoru a koji su izgrađeni na površinama u vlasništvu općine Jarmina.

    Nakon kratke rasprave glasovanjem vijećnika jednoglasno su u komisiju za legalizaciju nelegalno izgrađenih građevina u vlasništvu općine i drugih imovinskih odnosa izabrani Dragutin Culi, Stjepan Smetiško i Andrija Draganić.

Točka 7.

     U Povjerenstvo za raspisivanje natječaja za davanje koncesije za odvoz i zbrinjavanje komunalnog otpada, glasovanjem vijećnika jednoglasno su izabrani Višnja Škrlec za predsjednicu, Stjepan Benčić i Dragutin Culi za članove.

Točka 8.

    U Povjerenstvo za raspisivanje natječaja za davanje koncesije za obavljanje dimnjačarskih usluga, glasovanjem vijećnika jednoglasno su izabrani Višnja Škrlec za predsjednicu, Stjepan Benčić i Dragutin Culi za članove.
Točka 9.

     Načelnik Andrija Draganić vijećnike je informirao o potrebi donošenja izmjena i dopuna Prostornog plana ponajviše zbog gospodarske zone.

     Nakon kratke rasprave glasovanjem vijećnika jednoglasno je donesena Odluka za se krene sa postupkom donošenja izmjena i dopuna Prostornog plana općine Jarmina a da se posao povjeri tvrtci „Arheo“ d.o.o. iz Zagreba, koja je dostavila ponudu.

Točka 10.

      Načelnik Andrija Draganić vijećnike je također informirao o potrebi donošenja Odluke o izradi Urbanističkog plana uređenja zone-jug.

       Naglasio je da je to prostor kod gospodarske zone a izrada plana je potrebna zbog moguće izgradnje velike hladnjače na tom prostoru.

       Vijećnik Vladimir Klarić je rekao da se slaže sa prijedlogom.

       Vijećnik Stjepan Benčić pita u daljim koracima koja je obaveza općine Jarmina.

        Vijećnik Josip Hanžek pita dali se hladnjača može graditi zbog blizine osnovne škole.

         Na navedena pitanja načelnik je rekao da će se detalji vidjeti kod izrade Urbanističkog plana.

         Nakon rasprave glasovanjem jednoglasno je donesen zaključak da se krene sa pripremama za donošenje rebalansa proračuna kako bi se krenulo sa donošenjem Urbanističkog plana uređenja zone-jug.

Točka 11.

         Izvješće sa malonogometnog turnira iznio je gospodin Đuro Horvat koji je rekao da je na turniru sudjelovalo ukupno 26 ekipa u kategoriji veterani, seniori, pioniri i limači.

          Nadalje je rekao da je ukupno prodano 6.061 ulaznica a ukupna čista dobit od turnira iznosi 2.368,00 kuna.

          Također je rekao da je Stiv platio pet tisuća kuna, a htio je nakon deset dana napustiti turnir.

          Dragutin Culi je rekao da se inače ubuduće treba ranije ograditi.

      Načelnik predlaže da se u zimi održi Božićni turnir ulica a općina će financirati druženje (večeru).

      Stjepan Benčić je mišljenja da se organizirao samo turnir ulica da bi bilo atraktivnije i više gledaoca.

      Predsjednik vijeća Mario Rožić je vijećnike izvijestio o stanju u nogometnom klubu te je rekao da je predsjednik kluba dao ostavku a neki igraći su otišli a drugi igraći ne dolaze u klub.

      Vijećnik Stjepan Benčić pita zašto su igraći otišli.

      Mario Rožić je rekao da su otišli oni igraći koji su plaćeni pa drugi ne žele igrati.

      Dragutin Culi se osvrnuo na rad u klubu, te je istaknuo da je uprava homogena ne bi došlo do toga, a i članovi vijeća nisu jedinstveni.

      Klub treba nastaviti raditi i treba ići na utakmicu u Prkovce a kasnije se treba reorganizirati.
      Mario Rožić je rekao da predsjednik kluba radi pomutnju.

      Načelnik je rekao da se neki klubovi gase uglavnom zbog financijskih problema, a mi iz nekih sasvim drugih razloga, a stari predsjednik je financije držao pod kontrolom.

      Nakon rasprave donesen je zaključak da se animiraju igraći za naredne utakmice te treba rekonstruirati upravu.

                                                     Točka 12.

       Predsjednik Odbora za izbor i imenovanje Dragutin Culi za potpredsjednika Općinskog vijeća općine Jarmina predlaže Maria Matića i Stjepana Benčića.

       Glasovanjem vijećnika za potpredsjednika Općinskog vijeća općine Jarmina jednoglasno su izabrani Mario Matić i Stjepan Benčić.

                                                      Točka 13.

       Predsjednik Odbora za statut i poslovnik Dragutin Culi vijećnicima je obrazložio predložene izmjene Statuta i Poslovnika Općinskog vijeća.

       Glasovanjem vijećnika jednoglasno su prihvaćene izmjene i dopune Statuta i Poslovnika Općinskog vijeća općine Jarmina.

Točka 14.

       Predsjednik Odbora za izbor i imenovanje Dragutin Culi u Odbor za poljoprivredu predlaže Josipa Hanžeka za predsjednika, Stevu Culeja i Velimira Sedlara za članove.

      Glasovanjem vijećnika u odbor za poljoprivredu jednoglasno su izabrani Josip Hanžek za predsjednika a Stevo Culej i Velimir Sedlar za članove.
Točka 15.

       Predsjednik Odbora za Izbor i imenovanje Dragutin Culi u Odbor za raspisivanje natječaja za davanje u zakup poslovnog prostora predlaže Višnju Škrlec za predsjednicu, Dragutina Culija Maria Cafutu za članove.

        Glasovanjem vijećnika prijedlog je jednoglasno usvojen.
Točka 16.

      Predsjednik Odbora za izbor i imenovanje Dragutin Culi u Odbor za mlade i informiranje predlaže Mateja Delaša za predsjednika, a Božidara Majpruza i Stjepana Benčića za članove.
      Glasovanjem vijećnika u Odbor za mlade i informiranje izabrani su Mateja Delaša za predsjednika, a Božidar Majpruz i Stjepan Benčić za članove.

Točka 17.

      Pročelnik Stjepan Smetiško pročitao je zamolbu „BIM-BAM“ obrta za zabave igre koji traži prostor za zabavne igre za vrijeme kirvaja u Jarmini.
      Zaključeno je da se pozivno traže ponude za iznajmljivanje prostora za vrijeme kirvaja.

       Pročelnik je pročitao zamolbu obrta „Destino“ iz Vinkovaca koji traži prostor za najam za držanje pogrebene opreme.

       Zaključeno je da se daje prostor na korištenje od šest mjeseci koji će sam urediti a kasnije će se vidjeti.

        Također je pročitana zamolba Roberta Babića i Hrvoja Horvata da im se omogući daljnji rad u klubu sa mladeži i omladinskim pogonom.

         Zaključeno je da mogu dalje nastaviti raditi sa mladima u klubu.

         Vijećnik Stjepan Benčić predlaže da se raspiše natječaj za postavljanje bankomata u Jarmini.

          Pročelnik je rekao da se do sada u više navrata od banaka tražilo postavljanje bankomata a opravdanje je banaka bilo njihova neisplativost.

          Načelnik je rekao da je i on razgovarao te svi govore da se stanje treba snimiti i da nisu ekonomski isplativi.

          Pročelnik je rekao da su on i načelnik već vodili razgovore sa Privrednom bankom o postavljanju bankomata te im uvjetovali postavljanje budući smo mi kod njih deponenti sredstava, te bi te razgovore trebali nastaviti, a gospodin Benčić ako može neka zatraži postavljanje bankomata kod drugih banaka.

                                                                 Predsjednik Općinskog vijeća

                                                                              Mario Rožić 

